Die Ehe der Maria Braun

***Die Ehe der Maria Braun*** () je zapadnonemački igrani film snimljen u režiji Rainera Vernera Fasbindera i premijerno prikazan 1979. godine, poznat kao jedno od najuspešnijih ostvarenja u njegovoj filmografiji. Po žanru je drama, a naslovni lik, koga tumači Hana Šigula, je mlada žena koja se za vreme Drugog svetskog rata uda za vojnika koji nestaje, te u posleratnom periodu pokušava obezbediti egzistenciju kroz ljubavnu vezu sa starijim bogatim industrijalcem. Originalno zamišljen kao kratki segment političkog omnibus filma *[[Nemačka u jesen]]*, *Brak Marije Braun* je bio dotada najskuplji, ali i zbog problema u produkciji za Fasbindera najtraumatičniji film. Uprkos toga, posle premijere je dobio ne niz pohvala od najuglednijih kritičara i filmaša u svetu, nego je postigao i izuzetan uspeh među publikom, te su svi kasniji filmovi u Fasbinderovoj filmografiji uživali visoki budžet. *Brak Marije Braun* se često navodi kao prvi deo BRD trilogije posvećene ranim godinama posleratne Zapadne Nemačke, a koji još čine *[[Lola (film, 1981)|Lola]]* i *[[Čežnja Veronike Voss]]*.

## Radnja

Film počinje u Hitlerovoj Nemačkoj 1943. za vreme Drugog svetskog rata. Tokom savezničkog bombardovanja Marija se uda za vojnika Hermana Brauna. Posle "pola dana i cele noći" koje su proveli zajedno, Herman se vraća na front. Posle rata, Mariji je rečeno da je Herman ubijen.

Marija počinje da radi kao hostesa u baru koji posećuju američki vojnici. Počinje da razvija odnos sa crnim vojnikom Bilom, koji je podržava i poklanja razne stvari. Ostaje trudna sa njim.

Herman, koji nije ubijen, vraća se kući i zatiče Mariju i Bila kako se svlače međusobno. Iz toga proizilazi borba između Hermana i Bila. U gužvi Marija nenamerno ubije Bila udarivši ga punom bocom po glavi. Sudi joj vojni sud, a Marija izražava svoju ljubav i prema Bilu i prema Hermanu. Herman tu biva pogođen Marijinom predanošću pa preuzima krivicu za ubistvo i njega zatvaraju. Marija kasnije abortira svoju trudnoću, ali pita doktora da joj obeća da će se znati gde je grob. U vozu, na putu kući, Marija privlači jednog bogatog industrijalca, Karl Osvalda. Osvald, stariji čovek, nudi joj poziciju svoje pomoćnice, ali ona ubrzo postaje njegova ljubavnica. Marija posećuje Hermana u zatvoru i priča mu o razvoju situacije, obećavajući da će započeti novi život čim on bude pušten. Marija postaje bogata i kupuje kuću.

Osvald poseti Hermana i predlaže mu da on i Marija naslede njegovo bogatstvo posle smrti, ako Herman i dalje želi da ostane sa Marijom u braku. Nijedan od njih dvojice ne govori Mariji o ovom dogovoru. Nakon što je oslobođen, Herman emigrira u Kanadu i šalje Mariji crvenu ružu svakog meseca da je podseti da je još uvek voli. Posle Osvaldove smrti, Herman se vraća u Nemačku i Mariji. Kada je pročitan Osvaldov testament, Marija saznaje o njegovom dogovoru sa Hermanom. Uznemirena, Marija pali cigaretu i pogine od eksplozije gasa nakon što je zaboravila da ugasi ringlu kada je palila prethodnu cigaretu. Da li je to uradila namerno ili ne, nije jasno prikazano.

## Uloge
*Hanna Schygulla ... Maria Braun
*Klaus Löwitsch ... Hermann Braun
*Ivan Desny ... Karl Oswald
*Gisela Uhlen ... Mother
*Elisabeth Trissenaar ... Betti Klenze
*Gottfried John ... Willi Klenze
*Hark Bohm ... Senkenberg
*George Byrd ... Bill
*Claus Holm ... Doctor
*Günter Lamprecht ... Hans Wetzel 
*Anton Schiersner ... Djed Berger
*Sonja Neudorfer ... Bolničarka Crvenog križa
*Volker Spengler ... Kondukter
*Isolde Barth ... Vevi
*Lilo Pempeit ... Mrs. Ehmke
*Bruce Low ... Amerikanac na konferenciji
*Günther Kaufmann ... Amerikanac u vozu
*Karl-Heinz von Hassel ... Prosecuting attorney 
*Hannes Kaetner ... Mirovni sudija
*Kristine de Loup ... Notar

## Napomene

## Reference

## Vanjske veze
*
*
* ''Die Ehe der Maria Braun'' at Film Portal 
* ''Die Ehe der Maria Braun'' at the Rainer Werner Fassbinder Foundation's Official Website 
*''A Market for Emotions: The Marriage of Maria Braun Production History'' an essay by Michael Töteberg at the Criterion Collection